
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


16 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3647 


ΑΠΟΦΑΣΕΙΣ 

Αριθμ. 73461 _ 

Πλαίσιο εφαρμογής του αναμορφωτικού μέ¬ 
τρου της παροχής κοινωφελούς εργασίας ανηλί¬ 
κων και πίνακας φορέων που συμμετέχουν στην 
εφαρμογή του μέτρου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ, ΕΡΕΥΝΑΣ ΚΑΙ 
ΘΡΗΣΚΕΥΜΑΤΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1) Τις διατάξεις: 

α) των άρθρων 122 παρ. 1 περ. ζ και 130 παρ. 1 του 
Ποινικού Κώδικα, όπως ισχύουν, 

β) του άρθρου 124 παρ. 1 και 4 του Ποινικού Κώδικα, 
όπως ισχύει, 

γ) του άρθρου 45Α παρ. 1 και 2 του Κώδικα Ποινικής 
Δικονομίας, όπως ισχύει, 

δ) των άρθρων 282 και 296 του Κώδικα Ποινικής Δικο¬ 
νομίας, όπως ισχύουν, 

ε) του άρθρου 12 του ν. 3860/2010 «Βελτιώσεις της 
ποινικής νομοθεσίας για τους ανήλικους δράστες» (ΦΕΚ 
Α' 111), όπως ισχύει, 

στ) του άρθρου 33 παρ. 2 εδάφιο νϋ του ν. 4368/2016 
«Μέτρα για την επιτάχυνση του κυβερνητικού έργου και 
άλλες διατάξεις» (ΦΕΚ Α' 21), 

ζ) του άρθρου δέκατου έκτου του ν. 4411/2016 «Κύ¬ 
ρωση της Σύμβασης του Συμβουλίου της Ευρώπης για 
το έγκλημα στον Κυβερνοχώρο και του Προσθέτου Πρω¬ 
τοκόλλου της, σχετικά με την ποινικοποίηση πράξεων 
ρατσιστικής και ξενοφοβικής φύσης, που διαπράττονται 
μέσω Συστημάτων Υπολογιστών - Μεταφορά στο ελλη¬ 
νικό δίκαιο της Οδηγίας 2013/40/ΕΕ του Ευρωπαϊκού 
Κοινοβουλίου και του Συμβουλίου για τις επιθέσεις κατά 
συστημάτων πληροφοριών και την αντικατάσταση της 
απόφασης - πλαισίου 2005/222/ΔΕΥ του Συμβουλίου, 
ρυθμίσεις σωφρονιστικής και αντεγκληματικής πολιτι¬ 
κής και άλλες διατάξεις» (ΦΕΚ Α' 142), 

η) του άρθρου 77 του ν. 4270/2014 «Αρχές δημοσιο¬ 
νομικής διαχείρισης και εποπτείας (ενσωμάτωση της 


Οδηγίας 2011/85/ΕΕ) - δημόσιο λογιστικό και άλλες 
διατάξεις»(ΦΕΚ Α' 143), όπως ισχύει, 
θ) του ν. 1837/1989 «Για την προστασία των ανηλίκων 
κατά την απασχόληση και άλλες διατάξεις» (ΦΕΚ Α' 85), 
ι) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ Α' 98), όπως ισχύει, 
ια) του ν.δ. 57/1973 «Μέτρα κοινωνικής προστασίας 
οικονομικώς αδυνάτων - Περί απορίας» (ΦΕΚ Α' 149), 
όπως ισχύει, 

ιβ) του π.δ. 62/1998 «Μέτρα για τη προστασία των 
νέων κατά την εργασία σε συμμόρφωση με την οδηγία 
94/33/ΕΚ» (ΦΕΚ Α' 67), όπως ισχύει. 

ιγ) του π.δ. 96/2017 «Οργανισμός Υπουργείου Δικαιο¬ 
σύνης Διαφάνειας και Ανθρωπίνων Δικαιωμάτων» (ΦΕΚ 
Α' 136), 

ιδ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων (ΦΕΚ Α' 208), 

ιε) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210), 
ιστ) της με αριθμό Υ29/8-10-2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρω¬ 
τή Υπουργό Οικονομικών Γεώργιο Χουλιαράκη» (ΦΕΚ 
Β' 2168), 

ιζ) της με αριθμό 25132/4-4-2016 κοινής απόφασης 
των Υπουργών Εσωτερικών και Διοικητικής Ανασυ¬ 
γκρότησης - Παιδείας, Έρευνας και Θρησκευμάτων - 
Δικαιοσύνης, Διαφάνειας και Ανθρωπίνων Δικαιωμά¬ 
των - Εργασίας, Κοινωνικής Ασφάλισης και Κοινωνικής 
Αλληλεγγύης - Υγείας - Οικονομικών «Ρυθμίσεις για τη 
διασφάλιση της πρόσβασης των ανασφάλιστων στο Δη¬ 
μόσιο Σύστημα Υγείας» (ΦΕΚ Β' 908), 
ιη) της με αριθμό 130621/24-6-2003 απόφασης του 
Υπουργού Εργασίας και Κοινωνικών Ασφαλίσεων «Εργα- 

σίες, έργα και δραστηριότητες στις οποίες απαγορεύεται 
να απασχολούνται οι ανήλικοι» (ΦΕΚ Β' 875). 

2) Τα σχετικά έγγραφα των Υπηρεσιών Επιμελητών 
Ανηλίκων και Κοινωνικής Αρωγής της Χώρας και τα αι¬ 
τήματα των φορέων. 

3) Την ανάγκη καθορισμού του πλαισίου εφαρμογής 
του αναμορφωτικού μέτρου της παροχής κοινωφελούς 
εργασίας από ανήλικους και νέους. 

4) Την από το Δεκέμβριο του 2012 εισήγηση του Κε¬ 
ντρικού Επιστημονικού Συμβουλίου για την Αντιμετώπι¬ 
ση της Θυματοποίησης και Εγκληματικότητας των Ανη¬ 
λίκων (Κ.Ε.Σ.Α.Θ.Ε.Α.) που περιλαμβάνεται στην «Έκθεση 
Πεπραγμένων Σεπτεμβρίου 2010 - Σεπτεμβρίου 2012». 

5) Την ανάγκη επικαιροποίησης του πίνακα των φορέ¬ 
ων, που έχουν τη δυνατότητα να δεχθούν ανήλικους και 
νέους στους οποίους έχει επιβληθεί το αναμορφωτικό 
μέτρο της παροχής κοινωφελούς εργασίας. 

6) Το γεγονός ότι από την έκδοση της παρούσας από¬ 
φασης προκαλείται δαπάνη σε βάρος του κρατικού 
προϋπολογισμού, ύψους 8.000 ευρώ για κάθε ένα από 
τα επόμενα οικονομικά έτη. 

7) Τη με αριθμό 69029/5-10-2016 απόφαση ανάληψης 
πολυετούς υποχρέωσης δαπάνης στον ΚΑΕ 0359 του 
Ειδικού Φορέα 17-310 του προϋπολογισμού εξόδων του 
Υπουργείου Δικαιοσύνης Διαφάνειας και Ανθρωπίνων 
Δικαιωμάτων για τα οικονομικά έτη 2017και 2018, ύψους 
8.000 ευρώ κατ'έτος, αποφασίζουμε: 

Άρθρο 1 

Στόχος της κοινωφελούς εργασίας 

Ο βασικός στόχος της παροχής της κοινωφελούς ερ¬ 
γασίας ως αναμορφωτικού μέτρου κατά τα άρθρα 122 
και 130 του Ποινικού Κώδικα και κατά τα άρθρα 45Α και 
282 παρ. 2 του Κώδικα Ποινικής Δικονομίας είναι η κοι¬ 
νωνικοποίηση του ανηλίκου. Ειδικότερα η επιβολή του 
μέτρου αποβλέπει: α) στην υποβοήθηση της κοινωνι¬ 
κής ένταξης του ανηλίκου μέσω της εφαρμογής ενός 
εξωιδρυματικού μέτρου, β) στην ανάπτυξη μιας επα¬ 
νορθωτικής προς την τοπική κοινωνία δράσης, γ) στην 
αξιοποίηση της ευεργετικής επίδρασης της εργασίας 
στην προσωπικότητα του ανηλίκου, και δ) στη διευκό¬ 
λυνση των μαθησιακών διαδικασιών για την απόκτηση 
γνώσεων, δεξιοτήτων και ικανοτήτων. 

Άρθρο 2 

Θεμελιώδεις αρχές 

Το αναμορφωτικό μέτρο της παροχής κοινωφελούς 
εργασίας επιβάλλεται σε ανηλίκους άνω των 15 ετών και 
νέους 18 έως 25 ετών. Η επιβολή του σε κάθε συγκεκρι¬ 
μένη περίπτωση διέπεται από τις αρχές της διαπαιδαγώ¬ 
γησης, της επικουρικότητας και της αναλογικότητας και 
προϋποθέτει την συναίνεση του ανηλίκου. 

Νέος, ο οποίος τέλεσε αξιόποινη πράξη ως ανήλικος 
και στον οποίο έχει επιβληθεί το αναμορφωτικό μέτρο 
της παροχής κοινωφελούς εργασίας με απόφαση του 
Δικαστηρίου Ανηλίκων μετά την συμπλήρωση του 18 
έτους της ηλικίας του, υπάγεται στις διατάξεις αυτής της 
κοινής υπουργικής απόφασης ακόμη και εάν το μέτρο 
υλοποιείται μετά την ενηλικίωσή του. 


Άρθρο 3 

Αρχή επικουρικότητας 

Το αναμορφωτικό μέτρο της παροχής κοινωφελούς 
εργασίας αποτελεί την έσχατη επιλογή πριν από την επι¬ 
βολή της ιδρυματικής μεταχείρισης στον ανήλικο και 
προτάσσεται αυτής. 

Άρθρο 4 

Αρχή αναλογικότητας 

Η επιλογή της παροχής κοινωφελούς εργασίας ως ανα¬ 
μορφωτικού μέτρου αλλά και η διάρκεια αυτής διέπονται 
από την αρχή της αναλογικότητας ως προς την βαρύτητα 
της πράξης που τέλεσε ο ανήλικος, την προσωπικότητα 
του και τις συνθήκες διαβίωσής του. 

Άρθρο 5 

Κριτήρια επιλογής φορέα για την παροχή 

κοινωφελούς εργασίας 

Ο επιμελητής ανηλίκων που προτείνει την επιβολή του 
αναμορφωτικού μέτρου της κοινωφελούς εργασίας, επι¬ 
λέγει τον πλέον κατάλληλο εγκεκριμένο φορέα, με βάση 
το άρθρο 14 του παρόντος, στον οποίο ο ανήλικος θα 
παράσχει την εργασία του. Κατά την επιλογή αυτή θα 
πρέπει: α) να μην επιβάλλονται επικίνδυνες για τον ανή¬ 
λικο εργασίες και δραστηριότητες, και σε κάθε περίπτω¬ 
ση να είναι σύμφωνες με την εργατική νομοθεσία που 
αφορά στην ηλικία του ανήλικου ή νεαρού ενήλικα, β) να 
επιλέγονται κατά προτίμηση φορείς της τοπικής κοινω¬ 
νίας στην οποία διαμένει ο ανήλικος, γ) ο φορέας και το 
είδος της εργασίας να ανταποκρίνονται στις γνώσεις και 
τις δεξιότητες κάθε ανηλίκου ή και στη φύση της παρά¬ 
βασης, δ) το είδος της εργασίας να έχει εκπαιδευτικό και 
διαπλαστικό χαρακτήρα, καθώς και ε) να προσφέρονται 
κατά το δυνατόν συνοδευτικές υπηρεσίες στον ανήλικο, 
στην κατεύθυνση της ανάπτυξης κοινωνικών δεξιοτήτων 
και θετικών εμπειριών. 

Άρθρο 6 

Διάρκεια της παροχής κοινωφελούς εργασίας 

α) Το αναμορφωτικό μέτρο της παροχής κοινωφελούς 
εργασίας συνίσταται σε παροχή εργασίας από τον ανή¬ 
λικο είτε σε ημερήσια βάση, είτε σε ορισμένες ημέρες 
της εβδομάδας, εκτός σχολικού, εκπαιδευτικού ή ερ¬ 
γασιακού ωραρίου, και με τρόπο που να μην εμποδίζει 
την εκπλήρωση των εκπαιδευτικών ή εργασιακών του 
υποχρεώσεων. Με την επιφύλαξη του άρθρου 5 του 
ν. 1837/1989 (ΦΕΚ Α' 85) και των άρθρων 3, 8 και 9 του 
π.δ. 62/1998 (ΦΕΚ Α' 67), όπως ισχύει, η παροχή κοινω¬ 
φελούς εργασίας δεν επιτρέπεται να ξεπερνά τις 4 ώρες 
την ημέρα, τις 12 ώρες την εβδομάδα για ανηλίκους και 
νέους από 15-20 ετών και τις 15 ώρες την εβδομάδα για 
νέους 21-25 ετών, ενώ το χρονικό διάστημα μέσα στο 
οποίο αυτή μπορεί να παρασχεθεί δεν επιτρέπεται να 
ξεπερνά τους 9 μήνες από την έκδοση της σχετικής δι¬ 
καστικής απόφασης ή εισαγγελικής ή ανακριτικής διάτα¬ 
ξης. Η παροχή κοινωφελούς εργασίας από τον ανήλικο 
και τον νεαρό ενήλικα δεν μπορεί σε καμία περίπτωση 
να ξεπερνά τις 150 συνολικά ώρες. 

β) Υπέρβαση των πιο πάνω ορίων είναι εφικτή σε πε¬ 
ριπτώσεις που η αξιόποινη πράξη θα ήταν κακούργημα 
σε περίπτωση που τελούνταν από ενήλικο ή ο ανήλικος 
έχει τελέσει αξιόποινες πράξεις κατ' επάγγελμα ή κατ' 
εξακολούθηση. Σ' αυτές τις περιπτώσεις η κοινωφελής 
εργασία δεν μπορεί να ξεπεράσει σε καμία περίπτωση 
τις 180 ώρες. 

Άρθρο 7 

Πρωτόκολλο Συνεργασίας για την παροχή 

κοινωφελούς εργασίας 

α) Η Υπηρεσία Επιμελητών Ανηλίκων και Κοινωνικής 
Αρωγής (εφεξής ΥΕΑ και ΚΑ) επιμελείται της υπογραφής 
του σχετικού πρωτοκόλλου συνεργασίας για την παροχή 
κοινωφελούς εργασίας, ήτοι του πρωτοκόλλου συνερ¬ 
γασίας για την τοποθέτηση ανηλίκου στον αντίστοιχο 
φορέα, σχέδιο του οποίου προσαρτάται ως Παράρτημα 
στην παρούσα απόφαση. Ευαίσθητα δεδομένα προσω¬ 
πικού χαρακτήρα που αφορούν στο αδίκημα που έχει 
διαπραχθεί και αναφέρονται στην ανακριτική ή στην 
εισαγγελική διάταξη ή στην καταδικαστική απόφαση 
δεν κοινοποιούνται στον φορέα παροχής κοινωφελούς 
εργασίας. 

β)Το πρωτόκολλο συνεργασίας υπογράφεται από τον 
φορέα, τον ανήλικο, τον επιμελητή ανηλίκων που ορί¬ 
ζεται υπεύθυνος για την επίβλεψη της εκτέλεσης του 
μέτρου, και - όπου αυτό είναι εφικτό στις περιπτώσεις 
ανηλίκων από 15 έως 18 ετών - από τους γονείς ή τους 
έχοντες την επιμέλειά του. 

γ) Στο πρωτόκολλο συνεργασίας περιλαμβάνονται: 
ί τα στοιχεία του φορέα και του ανηλίκου, ϋ) το ακριβές 
αντικείμενο της εργασίας που θα παράσχει ο ανήλικος, 
ϋί) η ακριβής διάρκεια και το διάστημα παροχής αυτής, 
ίν) οι υποχρεώσεις και τα δικαιώματα του ανηλίκου κατά 
την παροχή αυτής, ν) οι υποχρεώσεις της ΥΕΑ και ΚΑ, 
και νί) το υπεύθυνο πρόσωπο - επόπτης που ορίσθηκε 
για την επίβλεψη της παροχής κοινωφελούς εργασίας 
από τον φορέα στον οποίο ο ανήλικος θα παράσχει την 
εργασία του. 

δ) Ο ανήλικος παρέχει την κοινωφελή εργασία χωρίς 
αμοιβή. Κατά τη διάρκεια της υλοποίησης του αναμορ¬ 
φωτικού μέτρου, ο ανήλικος οφείλει να τηρεί το ωράριο 
του, καθώς και τους κανονισμούς και τα μέτρα υγιεινής 
και ασφάλειας του φορέα στον οποίο παρέχει την εργα¬ 
σία του, να συνεργάζεται με τους λοιπούς εργαζόμενους 
και να ακολουθεί τις εντολές και της οδηγίες του επόπτη. 
Σε περίπτωση ασθένειας ή άλλου σοβαρού κωλύματος, 
ο ανήλικος ενη μερώνει τον επόπτη, προκειμένου να κα¬ 
λύψει μελλοντικά τις ώρες της απουσίας του. Ο ανήλικος 
οφείλει να συνεργάζεται με τον επιμελητή ανηλίκων κατά 
τη διάρκεια των επισκέψεών του στο φορέα και να τον 
ενημερώνει για τυχόν προβλήματα που αντιμετωπίζει 
κατά την παροχή της εργασίας του. Ο ανήλικος δεν είναι 
υποχρεωμένος να παρέχει εργασία πέραν των χρονικών 
ορίων που περιγράφονται στο άρθρο 6 της παρούσας 
ή να αναλαμβάνει καθήκοντα διαφορετικά από τα πε- 
ριγραφόμενα στο πρωτόκολλο συνεργασίας για την 
παροχή κοινωφελούς εργασίας. Ο ανήλικος έχει δικαί¬ 
ωμα σε διαλείμματα για ολιγόλεπτη ανάπαυση, λήψη 


τροφής ή ικανοποίηση άλλων αναγκών του, και εν γένει 
σε αντιμετώπιση που σέβεται την ηλικία του αλλά και 
την εργασιακή του ιδιότητα. 

Άρθρο 8 

Επίβλεψη της παροχής κοινωφελούς εργασίας 

Ο επιμελητής ανηλίκων συνεργάζεται στενά με το 
υπεύθυνο πρόσωπο - επόπτη του επιλεγέντος φορέα, ο 
οποίος είναι συναρμόδιος για την επίβλεψη της παροχής 
κοινωφελούς εργασίας. Κατά την εφαρμογή του μέτρου, 
με την ευθύνη του φορέα όπου παρέχεται η κοινωφελής 
εργασία, διαμορφώνεται κατάλληλο πλαίσιο στήριξης 
του ανηλίκου εντός του φορέα στον οποίο υλοποιείται 
η κοινωφελής εργασία. Ο επιμελητής ανηλίκων υπο¬ 
στηρίζει τον ανήλικο ώστε να είναι υπεύθυνος να ανα¬ 
πτύξει κοινωνικές σχέσεις και να αποκτήσει γνώση και 
εμπειρία για εργασιακά θέματα και θέματα θεσμών και 
δικτύων του κοινωνικού περιβάλλοντος στο οποίο ζει. 
Επισκέπτεται τον ανήλικο στον τόπο παροχής της κοι¬ 
νωφελούς εργασίας σε τακτά χρονικά διαστήματα αλλά 
και εκτάκτως κατά την κρίση του ή όταν τούτο κρίνεται 
χρήσιμο μετά από σχετική πρόσκληση του φορέα ή του 
ανηλίκου. Ο φορέας εφαρμογής του μέτρου, μέσω του 
υπεύθυνου προσώπου - επόπτη, ενημερώνει εγγράφως 
μία φορά τον μήνα τον επιμελητή ανηλίκων σχετικά με 
την τήρηση των όρων του αναμορφωτικού μέτρου, απο- 
στέλλοντας σχετικό παρουσιολόγιο. Στην επίβλεψη του 
αναμορφωτικού μέτρου, ο επιμελητής ανηλίκων δύνα- 
ται να συνεπικουρείται από εθελοντές, οι οποίοι έχουν 
προηγουμένως εκπαιδευτεί και ενημερωθεί για τα ειδι¬ 
κότερα θέματα της παροχής κοινωφελούς εργασίας από 
ανηλίκους και νέους. 

Άρθρο 9 

Διευκολύνσεις για την παροχή της κοινωφελούς 

εργασίας 

Κατά την παροχή της κοινωφελούς εργασίας λαμβά- 
νονται όλα τα πρόσφορα μέτρα για τη διευκόλυνση των 
μετακινήσεων του ανηλίκου από και προς το χώρο της 
παροχής κοινωφελούς εργασίας. Για το σκοπό αυτό η 
αρμόδια ΥΕΑ και ΚΑ μεριμνά, σε συνεργασία με το Τμήμα 
Πρόληψης Παραβατικότητας και Μετασωφρονιστικής 
Μέριμνας του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων, για την παροχή σχετι¬ 
κών διευκολύνσεων από τους κατά τόπους Οργανισμούς 
Αστικών Συγκοινωνιών και τα Μέσα Μαζικής Μεταφο¬ 
ράς, όπου αυτό είναι εφικτό. 

Άρθρο 10 

Συνέπειες μη τήρησης των υποχρεώσεων του 

ανηλίκου 

Σε περίπτωση που ο ανήλικος δεν τηρεί ή τηρεί ελλι- 
πώς ή πλημμελώς τις υποχρεώσεις του, όπως απορρέουν 
από το πρωτόκολλο συνεργασίας, έχει εφαρμογή το άρ¬ 
θρο 124 του Ποινικού Κώδικα για την μεταβολή ή άρση 
του επιβληθέντος αναμορφωτικού μέτρου και για την 
αντικατάσταση του μέτρου της κοινωφελούς εργασίας 
αν αυτό κρίνεται αναγκαίο. 

Άρθρο 11 

Μητρώο κοινωφελούς εργασίας 
Σε κάθε ΥΕΑ και ΚΑ τηρείται ειδικό μητρώο των ανηλί¬ 
κων ή νέων στους οποίους επιβλήθηκε και εκτελείται το 
μέτρο της παροχής κοινωφελούς εργασίας, στο οποίο ση¬ 
μειώνονται τα στοιχεία του φορέα παροχής κοινωφελούς 
εργασίας και το όνομα του υπεύθυνου προσώπου - επό¬ 
πτη, το όνομα του αρμόδιου για την επίβλεψη επιμελητή 
ανηλίκων, ο αριθμός της δικαστικής απόφασης ή ανακριτι- 
κής/εισαγγελικής διάταξης που το επιβάλει, το σύνολο των 
ωρών που επιβλήθηκαν, το περιεχόμενο της εργασίας ή 
της δραστηριότητας, η ημερομηνία έναρξης και λήξης της 
κοινωφελούς εργασίας, η επιτυχής ολοκλήρωση ή η δια- 
κοπή/αντικατάσταση του αναμορφωτικού μέτρου καθώς 
και η αιτία για την τελευταία και τέλος ο τρόπος κάλυψης 
της ασφαλιστικής εισφοράς κατά το επόμενο άρθρο. 

Άρθρο 12 

Ασφαλιστική κάλυψη κατά του κινδύνου 

ατυχήματος 

Οι ανήλικοι και νέοι στους οποίους έχει επιβληθεί το 
αναμορφωτικό μέτρο της παροχής της κοινωφελούς ερ¬ 
γασίας και παρέχουν αυτή σε συγκεκριμένους φορείς 
υπάγονται για την εργασία αυτή στην ασφάλιση του 
Ε.Φ.Κ.Α. ως μισθωτοί κατά του κινδύνου του ατυχήμα¬ 
τος. Η εισφορά για την ασφάλιση τους ορίζεται σε 1% 
επί του βασικού μισθού άγαμου μισθωτού άνω των 25 
ετών, όπως ισχύει κάθε φορά και βαρύνει το Υπουργείο 
Δικαιοσύνης, Διαφάνειας και Ανθρωπίνων Δικαιωμάτων. 


Άρθρο 13 

Αποστολή στοιχείων - Αξιολόγηση φορέων 

Στο τέλος κάθε έτους οι ΥΕΑ και ΚΑ αποστέλλουν συ¬ 
γκεντρωτικό πίνακα με τα στοιχεία που αναφέρονται στο 
άρθρο 11 της παρούσας στην αρμόδια Διεύθυνση του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων καθώς και αξιολόγηση των φορέων όπου 
οι ανήλικοι ή νέοι παρείχαν κοινωφελή εργασία και τυχόν 
προτάσεις τους. 

Άρθρο 14 

Πίνακας φορέων υποδοχής ανηλίκων για παροχή 

κοινωφελούς εργασίας 

Ο ακόλουθος πίνακας φορέων, αποτελεί αναπόσπα¬ 
στο μέρος της παρούσας, και δύναται να τροποποιείται 
αφού ληφθούν υπόψη τα νέα αιτήματα φορέων και οι 
προτάσεις των ΥΕΑ και ΚΑ. 

Περιλαμβάνει τους φορείςτου δημόσιου τομέα, Νομι¬ 
κά Πρόσωπα Δημοσίου Δικαίου, Οργανισμούς Τοπικής 
Αυτοδιοίκησης, καθώς και Νομικά Πρόσωπα Ιδιωτικού 
Δικαίου μη κερδοσκοπικού χαρακτήρα, Μη Κυβερνη¬ 
τικές Οργανώσεις και φορείς κοινωνικής αλληλέγγυας 
οικονομίας, οι οποίοι έχουν τη δυνατότητα να δεχθούν 
ανήλικους και νέους, προκειμένου να παράσχουν κοι¬ 
νωφελή εργασία, σύμφωνα με τις διατάξεις των άρθρων 
122 παρ. 1 περ. ζ και 130 παρ. 1 του Ποινικού Κώδικα και 
του άρθρου 45Α παρ. 1 και 2 και 282 παρ. 2 του Κώδικα 
Ποινικής Δικονομίας. 



ΦΟΡΕΙΣ ΥΠΟΔΟΧΗΣ ΑΝΗΛΙΚΩΝ 


ΓΙΑ ΠΑΡΟΧΗ ΚΟΙΝΩΦΕΛΟΥΣ ΕΡΓΑΣΙΑΣ 

1. ΔΗΜΟΙ 


ΦΟΡΕΑΣ 

ΥΠΗΡΕΣΙΕΣ ΑΠΑΣΧΟΛΗΣΗΣ 

1. ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ 

1 

Δήμος Δοξάτου Ν. Δράμας 

Διάφοροι τομείς 

2 

Δήμος Δράμας 

Τομέας καθαριότητας 

3 

Δήμος Θάσου 

Ειδικότητα ΥΕ16 Γενικών Καθηκόντων 

4 

Δήμος Καβάλας 

Διάφοροι τομείς 

5 

Δήμος Νέστου 

Διάφοροι τομείς 

6 

Δήμος Ξάνθης 

Υπηρεσία καθαριότητας, περιβάλλοντος και 
πρασίνου 

7 

Δήμος Ορεστιάδας 

Υπηρεσία καθαριότητας και πρασίνου 

8 

Δήμος Παγγαίου Ν. Καβάλας 

Διάφοροι τομείς 

9 

Δήμος Παρανεστίου Ν. Δράμας 

Διάφοροι τομείς 

10 

Δήμος Προσοτσάνης Ν. Δράμας 

Υπηρεσία καθαριότητας και πρασίνου 

2. ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

1 

Δήμος Αλεξάνδρειας Ν. Ημαθίας 

Διάφοροι τομείς 

2 

Δήμος Αλμωττίας Ν. Έδεσσας 

Διάφοροι τομείς 

3 

Δήμος Αμπελοκήπων-Μενεμένης 

Ν.Θεσσαλονίκης 

Διάφοροι τομείς 

4 

Δήμος Βέροιας Ν. Ημαθίας 

Διάφοροι τομείς 

5 

Δήμος Βόλβης 

Ν. Θεσσαλονίκης 

Διάφοροι τομείς 

6 

Δήμος Δίου-Ολύμπου Πιερίας 

Διάφοροι τομείς 

7 

Δήμος Έδεσσας 

Διάφοροι τομείς 

8 

Δήμος Θερμαϊκού 

Ν. Θεσσαλονίκης 

Διάφοροι τομείς 

9 

Δήμος Θέρμης 

Ν. Θεσσαλονίκης 

Διάφοροι τομείς 

10 

Δήμος Θεσσαλονίκης 

Διάφοροι τομείς 

11 

Δήμος Καλαμαριάς 

Ν. Θεσσαλονίκης 

Διάφοροι τομείς 

12 

Δήμος Κατερίνης 

Υπηρεσία περιβάλλοντος 

13 

Δήμος Κορδελιού-Ευόσμου 

Ν. Θεσσαλονίκης 

Διάφοροι τομείς 

14 

Δήμος Νάουσας Ν. Ημαθίας 

Διάφοροι τομείς 

15 

Δήμος Νεάπολης- Συκεών 

Ν. Θεσσαλονίκης 

Διάφοροι τομείς 

16 

Δήμος Πέλλας 

Διάφοροι τομείς 

17 

Δήμος Σερρών 

Πολιτιστικές και κοινωνικές δράσεις, πράσινο 

18 

Δήμος Σιντικής Ν. Σερρών 

Πολιτιστικές και κοινωνικές δράσεις, πράσινο 

19 

Δήμος Χαλκηδόνας 

Ν. Θεσσαλονίκης 

Διάφοροι τομείς 

20 

Δήμος Ωραιοκάστρου 

Ν. Θεσσαλονίκης 

Διάφοροι τομείς 

21 

Περιφερειακή Ενότητα Πιερίας 

Διάφοροι τομείς 

3. ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

1 

Δήμος Άργους Ορεστικού 

Ν. Καστοριάς 

Τομέας καθαριότητας 

2 

Δήμος Βοΐου Ν. Κοζάνης 

Διάφοροι τομείς 

3 

Δήμος Καστοριάς 

Διάφοροι τομείς 

4 

Δήμος Νεστορίου Ν. Καστοριάς 

Διάφοροι τομείς 

4. ΠΕΡΙΦΕΡ 

ΕΙΑ ΘΕΣΣΑΛΙΑΣ 

1 

Δήμος Αγιάς Ν. Λάρισας 

Τομείς καθαριότητας και περιβάλλοντος 

2 

Δήμος Καρδίτσας 

Υπηρεσία καθαριότητας και πρασίνου 

3 

Δήμος Λίμνης Πλαστήρα 

Ν. Καρδίτσας 

Υπηρεσία καθαριότητας κοινοχρήστων 
χώρων 

4 

Δήμος Πύλης Ν. Τρικάλων 

Διάφοροι τομείς 

5 

Δήμος Σοφάδων Ν. Καρδίτσας 

Τομείς καθαριότητας και πρασίνου 

6 

Δήμος Τρικκαίων Ν. Τρικάλων 

Υπηρεσίες πρασίνου και καθαριότητας 

7 

Δήμος Φαρσάλων Ν. Λάρισας 

Ως εργατικό προσωπικό 

8 

Περιφερειακή Ενότητα Τρικάλων 

Διάφοροι τομείς 

5. ΠΕΡΙΦΕ 

ΡΕΙΑ ΗΠΕΙΡΟΥ 

1 

Δήμος Ιωαννιτών Ν. Ιωαννίνων, 
Οργανισμός Κοινωνικής 
Προστασίας-Αλληλεγγύης και 

Π ροσχολικής Αγωγής 
(Ο.Κ.Π.Α.Π.Α.) Ν.Π.Δ.Δ. 

Γραφεία υπηρεσίας ΟΚΠΑΠΑ και Κοινωνικό 
Παντοπωλείο 

2 

Δήμος Πάργας Ν. Πρέβεζας 

Διάφοροι τομείς 

3 

Δήμος Πρέβεζας 

Διάφοροι τομείς 

6. ΠΕΡΙΦΕΡΕ 

ΑΙΟΝΙΩΝ ΝΗΣΩΝ 

1 

Δήμος Κέρκυρας 

Διάφοροι τομείς 

2 

Περιφερειακή Ενότητα 

Κεφαλληνίας 

Υπηρεσία στα Τμήματα Γραμματείας 

7. ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΟΣ 

1 

Δήμος Αγρίνιου 

Ν. Αιτωλοακαρνανίας 

Διάφοροι τομείς 

2 

Δήμος Ανδραβίδας-Κυλλήνης 

Ν. Ηλείας 

Διάφοροι τομείς 

3 

Δήμος Ιεράς Πόλης Μεσολογγίου 

Διάφοροι τομείς 

4 

Δήμος Ναυττακτίας 

Υπηρεσία πρασίνου 

5 

Δήμος Ξηρομέρου 

Ν .Αιτωλοακαρνανίας 

Τομείς καθαριότητας, ηλεκτροφωτισμού και 
πρασίνου 

6 

Δήμος Πηνειού Ν. Ηλείας 

Υπηρεσία καθαριότητας 

8. ΠΕΡΙΦΕΡΕΙΑ 

ΣΤΕΡΕΑΣ ΕΛΛΑΔΟΣ 

1 

Δήμος Καρύστου 

Διάφοροι τομείς 

2 

Δήμος Κύμης-Αλιβερίου 

Διάφοροι τομείς 

3 

Δήμος Λεβαδέων 

Διάφοροι τομείς 

4 

Δήμος Σκύρου 

Διάφοροι τομείς 

5 

Δήμος Στυλίδας 

Διάφοροι τομείς 

6 

Δήμος Χαλκιδέων 

Διάφοροι τομείς 

9. ΠΕΡΙΦΕΡΕΙΑ ΠΕΛΟΠΟΝΝΗΣΟΥ 

1 

Δήμος Καλαμάτας 

Υπηρεσίες καθαριότητας, πρασίνου, 
διοικητικών και τεχνικών υπηρεσιών 

2 

Δήμος Κορινθίων 

Διάφοροι τομείς 

3 

Δήμος Ναυττλιέων 

Υπηρεσία καθαριότητας και πρασίνου 

4 

Δήμος Νεμέας 

Τομέας καθαριότητας 

5 

Δήμος Ξυλοκάστρου-Ευρωστίνης 

Διάφοροι τομείς 

10. ΠΕΡΙΦΕΡΕΙΑ ΑΤΤΙΚΗΣ 

Α. ΠΕΡΙΦΕΡΕΙΑΚΗ ΕΝΟΤΗΤΑ ΚΕΝΤΡΙΚΟΥ ΤΟΜΕΑ ΑΘΗΝΩΝ 

1 

Δήμος Αθηναίων 

Διάφοροι Τομείς 

2 

Δήμος Καισαριανής 

Διάφοροι Τομείς 

3 

Δήμος Φιλαδέλφειας-Χαλκηδόνος 

Υπηρεσίες περιβάλλοντος, καλλιτεχνικών, 
κοινωνικής πολιτικής, δημοτικών βιβλιοθηκών 
κ.α. 

Β. ΠΕΡΙΦΕΡΕΙΑΚΗ ΕΝΟΤΗΤΑ ΒΟΡΕΙΟΥ ΤΟΜΕΑ ΑΘΗΝΩΝ 

1 

Δήμος Αγίας Παρασκευής 

Υπηρεσίες καθαριότητας, πρασίνου και 
αυτεπιστασίας 

2 

Δήμος Αμαρουσίου 

Πολιτιστικές εκδηλώσεις, Δημοτική 
Βιβλιοθήκη, Κοινωνικό Παντοπωλείο-Γεύμα 
Αγάπης, Υπηρεσίες Περιβάλλοντος 

3 

Δήμος Ηρακλείου 

Υπηρεσίες Περιβάλλοντος-καθαριότητας, 
καλλωπισμός, συντήρηση πλατειών-πάρκων 

4 

Δήμος Κηφισιάς 

Υπηρεσίες κοινωνικής πολιτικής, πρασίνου, 
καλλιτεχνικές ή αθλητικές δραστηριότητες, 
δημοτικές βιβλιοθήκες 

5 

Δήμος Λυκόβρυσης-Πεύκης 

Υπηρεσίες περιβάλλοντος-καθαριότητας 

6 

Δήμος Νέας Ιωνίας 

Υπηρεσίες περιβάλλοντος, δράσεις ανάλογες 
δεξιοτήτων 

7 

Δήμος Πεντέλης 

Υπηρεσίες περιβάλλοντος, πρασίνου, 
πολιτιστικών και καλλιτεχνικών 
δραστηριοτήτων 

8 

Δήμος Χαλανδρίου 

Υπηρεσία Πρασίνου, Υπηρεσία 
Καθαριότητας, Ημερήσια Φροντίδα 
Ευριπιδείου Δημοτικού Θεάτρου, Τμήμα 
Κλητήρων, Γραφεία 

Γ. ΠΕΡΙΦΕΡΕΙΑΚΗ ΕΝΟΤΗ’ 

ΤΑ ΔΥΤΙΚΟΥ ΤΟΜΕΑ ΑΘΗΝΩΝ 

1 

Δήμος Ιλίου 

Γραφείο Δημάρχου, Δ/νση Κοινωνικών 
Υπηρεσιών και Υγείας, Δ/νση Γεωτεχνικών 
Υπηρεσιών και περιβάλλοντος, Πολιτιστικό 
Κέντρο του Δήμου 

2 

Δήμος Πετρούπολης 

Κοινωνική Υπηρεσία, συμβουλευτικός 
σταθμός, Βοήθεια στο σπίτι, ΚΑΠΗ 

3 

Δήμος Χαϊδαρίου 

Δ/νση καθαριότητας και περιβάλλοντος, 
Δ/νση Πολιτισμού, Αθλητισμού και Παιδείας, 
Δ/νση Διοικητικών Υπηρεσιών 

Δ. ΠΕΡΙΦΕΡΕΙΑΚΗ ΕΝΟΤΗ 

ΤΑ ΝΟΤΙΟΥ ΤΟΜΕΑ ΑΘΗΝΩΝ 

1 

Δήμος Αλίμου 

Περιβάλλον, Κυλικείο, Πρωτόκολλο, Βοήθεια 
στο Σπίτι 

2 

Δήμος Γλυφάδας 

Τομέας Πρασίνου 

3 

Δήμος Καλλιθέας 

Υπηρεσία Πρασίνου, Κοινωνικής Πολιτικής, 
Δίκτυο Εθελοντών 

4 

Δήμος Μοσχάτου-Ταύρου 

Υπηρεσίες Καθαριότητας, πρασίνου, τεχνικές 
υπηρεσίες, διοικητικές υπηρεσίες, 
δραστηριότητες κοινωνικής υπηρεσίας, 
πολιτιστικές δραστηριότητες 

5 

Δήμος Νέας Σμύρνης 

Υπηρεσίες Καθαριότητας, πρασίνου, 
Υπηρεσίες Γραφείου και γενικών καθηκόντων 

Ε. ΠΕΡΙΦΕΡΕΙΑΚ 

ΕΝΟΤΗΤΑ ΠΕΙΡΑΙΑ 

1 

Δήμος Κερατσινίου - Δραπετσώνας 

Διάφοροι τομείς 

2 

Δήμος Κορυδαλλού 

Διοικητικές Υπηρεσίες, Τμήμα Πάρκων και 
Δενδροστοιχιών, Τμήμα Τεχνικών 
Συνεργείων, Τμήμα Διαχείρισης και 
Συντήρησης Οχημάτων 

3 

Δήμος Νίκαιας-Αγίου Ιωάννη 

Ρέντη. 

Υπηρεσίες Περιβάλλοντος και Ποιότητας 
Ζωής, Υπηρεσία Πρασίνου, Καλλιτεχνικές και 
Αθλητικές Δραστηριότητες, Κοινωνικές 
Υπηρεσίες, Δημοτικές 

4 

Δήμος Πειραιά 

Διάφοροι τομείς 

5 

Δήμος Περάματος 

Διάφοροι τομείς 

ΣΤ. ΠΕΡΙΦΕΡΕΙΑΚΗ ΕΝΟΤΗΤΑ ΑΝΑΤΟΛΙΚΗΣ ΑΤΤΙΚΗΣ 

1 

Δήμος Αχαρνών 

Υπηρεσίες Περιβάλλοντος, Πρασίνου, Δ/νση 
Κοινωνικής Πολιτικής 

2 

Δήμος Διονύσου 

Τομέας Υπηρεσιών Περιβάλλοντος 

3 

Δήμος Μαραθώνα 

Καθαριότητα, Συντήρηση πρασίνου, 
Αποψιλώσεις, κ.λπ. 

4 

Δήμος Σπάτων-Αρτέμιδας 

Δ/νση Κοινωνικής Πολιτικής, Δ/νση 
καθαριότητας-περιβάλλοντος, ΝΠ 
καλλιτεχνικών και αθλητικών δραστηριοτήτων 

Ζ. ΠΕΡΙΦΕΡΕΙΑΚΗ ΕΝΟΤΗΤΑ ΔΥΤΙΚΗΣ ΑΤΤΙΚΗΣ 

1 

Δήμος Ασπροπύργου 

Διάφοροι Τομείς 

2 

Δήμος Ελευσίνας 

Διάφοροι Τομείς 

Η. ΠΕΡΙΦΕΡΕΙΑΚΗ ΕΝΟΤΗΤΑ ΝΗΣΩΝ 

1 

Δήμος Αίγινας 

Τομέας Καθαριότητας, Υπηρεσίες 
Αθλητισμού και Κοινωνικής Πολιτικής. 

2 

Δήμος Σαλαμίνας 

α)Υπηρεσία Περιβάλλοντος και πρασίνου, β) 
Νομικό πρόσωπο πολιτισμού και 
περιβάλλοντος 

11. ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 

1 

Δήμος Καλύμνου 

Διάφοροι τομείς 

2 

Δήμος Κω 

Διάφοροι τομείς 

3 

Δήμος Ρόδου 

Υπηρεσία καθαριότητας και πρασίνου 

12. ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 

1 Δήμος Χίου 

Διάφοροι τομείς 

13. ΠΕΡΙΦΕΡΕΙΑ ΚΡΗΤΗΣ 

1 

Δήμος Ηρακλείου 

Διάφοροι τομείς 

2 

Δήμος Καντάνου-Σελίνου 

Διάφοροι τομείς 

3 

Δήμος Κισσάμου 

Διάφοροι τομείς 

4 

Δήμος Πλατανιά 

Διάφοροι τομείς 

5 

Δήμος Σητείας 

Διάφοροι τομείς 

6 

Δήμος Σφακίων 

Διάφοροι τομείς 

7 

Δήμος Φαιστού 

Διάφοροι τομείς 

8 

Δήμος Χανίων 

Διάφοροι τομείς 

II. ΑΛΛΟΙ ΦΟΡΕΙΣ 


ΦΟΡΕΑΣ 

ΥΠΗΡΕΣΙΕΣ ΑΠΑΣΧΟΛΗΣΗΣ 

1 

Αλληλεγγύη Ζωής Μ.Κ.Ο. 

Κοινωνική Φροντίδα Ευπαθών 
Ομάδων- Θεσσαλονίκη 

Διάφοροι τομείς 

2 

ΑΜΚΕ Ψυχοκοινωνικών Μελετών 

Υπηρεσίες σε ευάλωτες ομάδες πληθυσμού 

3 

ΑΡΣΙΣ - Κοινωνική Οργάνωση 
Υποστήριξης Νέων- Τμήμα Αθήνας 

Διάφοροι τομείς 

4 

ΑΡΣΙΣ - Κοινωνική Οργάνωση 
Υποστήριξης Νέων-Τμήμα 
Θεσσαλονίκης 

Διάφοροι τομείς 

5 

Γενικό Νοσοκομείο 

Πρέβεζας 

Διάφοροι τομείς 

6 

Γενικό Νοσοκομείο 
Αιτωλοακαρνανίας 

Κέντρο Φυσικής Ιατρικής και 
Αποκατάστασης της οργανικής 
μονάδας έδρας (Αγρίνιο) 

Διάφοροι τομείς 

7 

Γενικό Νοσοκομείο Αργολίδας- 
αποκεντρωμένη οργανική μονάδα 
(Ναύπλιο) 

Διάφοροι τομείς 

8 

Γενικό Νοσοκομείο Μεσσηνίας 
Κέντρο Φυσικής Ιατρικής και 
Αποκατάστασης της οργανικής 
μονάδας έδρας(Καλαμάτα) 

Διάφοροι τομείς 

9 

Γενικό Νοσοκομείο Μυτιλήνης 
«ΒΟΣΤΑΝΕΙΟ» 

Διάφοροι τομείς 

10 

Γενικό Νοσοκομείο Ρόδου 
«ΑΝΔΡΕΑΣ ΠΑΠΑΝΔΡΕΟΥ»-Γ.Ν.- 
Κ.Υ.Κω «ΙΠΠΟΚΡΑΤΕΙΟ»-Γ.Ν.- 
Κ.Υ. Καλύμνου «ΤΟ ΒΟΥΒΑΛΕΙΟ» 
(αποκεντρωμένη οργανική μονάδα 
(ΚΩ «ΙΠΠΟΚΡΑΤΕΙΟ») 

Διάφοροι τομείς 

11 

Γενικό Νοσοκομείο Σερρών- 
Κέντρα Υγείας της 4 ης Υγειονομικής 
Περιφέρειας 

Βοηθητικές εργασίες 

12 

Γηροκομείο Ναυπλίου 

Διάφοροι τομείς 

13 

Γηροκομείο Ρόδου 

Διάφοροι τομείς 

14 

Γιατροί του Κόσμου Μ.Κ.Ο. 
Θεσσαλονίκη 

Διάφοροι τομείς 

15 

Δημόσια Βιβλιοθήκη Δράμας 

Διάφοροι τομείς 

16 

Δημόσια Βιβλιοθήκη Σερρών 

Αρχειοθέτηση, φωτοτυπίες, οργάνωση 
εκδηλώσεων 

17 

Δικηγορικός Σύλλογος 

Ν. Τρικάλων 

Διάφοροι τομείς 

18 

Δίκτυο για τα δικαιώματα του 
παιδιού - Αθήνα 

Διάφοροι τομείς 

19 

Εθνικό Κέντρο Κοινωνικής 
Αλληλεγγύης - Θεσσαλονίκη 

Διάφοροι τομείς 

20 

Ελληνική Αντικαρκινική Εταιρεία Ν. 
Βοιωτίας 

Διάφοροι τομείς 

21 

Ελληνική Ένωση Έρευνας και 
Διάσωσης Ν. Βοιωτίας 

Διάφοροι τομείς 

22 

Ελληνική Εταιρεία Νόσου 

ΑΙζΓιθϊγπθγ και Συγγενών 

Διαταραχών Βόλου 

Διάφοροι τομείς 

23 

Ελληνική Ομάδα Διάσωσης 

Ν. Βοιωτίας 

Διάφοροι τομείς 

24 

Ελληνικό Κέντρο Ψυχικής Υγιεινής 
& Ερευνών 

(Ε.ΚΕ.Ψ.ΥΈ.) Ν. Βοιωτίας 

Διάφοροι τομείς 

25 

Ελληνικός Ερυθρός Σταυρός 
Θεσσαλονίκη 

Διάφοροι τομείς 

26 

Ελληνικός Ερυθρός Σταυρός 

Διάφοροι τομείς 

Ν. Βοιωτίας 


27 

Ελληνικός Ερυθρός Σταυρός 

Ν. Ιωαννίνων 

Διάφοροι τομείς 

28 

Ελληνικός Ερυθρός Σταυρός 

Ν. Χανίων 

Δεματοποίηση τροφίμων για άπορες 
οικογένειες κατά την περίοδο των εορτών 

29 

Ελληνικός Ερυθρός Σταυρός Κω 

Διάφοροι τομείς 

30 

ΕΠΑΝΟΔΟΣ Ν.Π.Ι.Δ. - Αθήνα 

Διάφοροι τομείς 

31 

Εταιρεία Κοινωνικής και 

Πολιτιστικής Στήριξης 
Παλιννοστούντων Ομογενών 
«Νόστος» (Ε.Κ.Πο.Σ.Π.Ο. 

«Νόστος») - Αθήνα 

Διάφοροι τομείς 

32 

Εταιρία Σπαστικών Βορείου 

Ελλάδος Καλαμαριά 

Ν. Θεσσαλονίκης 

Διάφοροι τομείς 

33 

Ίδρυμα παιδιών με ειδικές ανάγκες 
«Άσπρες Πεταλούδες» Ν. Βόλου 

Διάφοροι τομείς 

34 

Ιερά Μητρόπολη Αργολίδος 

Διάφοροι τομείς 

35 

Ιερά Μητρόπολη Δημητριάδος Ν. 
Βόλου 

Διάφοροι τομείς 

36 

Ιερά Μητρόπολη Θηβών & 
Λεβαδείας 

Διάφοροι τομείς 

37 

Ιερά Μητρόπολη Κοζάνης και 
Σερβίων 

Διάφοροι τομείς 

38 

Ιερά Μητρόπολη Χαλκίδας 

Διάφοροι τομείς 

39 

Ιερά Μητρόπολις Κίτρους, 

Κατερίνης και Πλαταμώνος 

Ν. Πιερίας 

Διάφοροι τομείς 

40 

Ινστιτούτο ΑΙζΙίθϊγπθγ «ΑΓΙΑ 

ΣΟΦΙΑ» Βόλου 

Διάφοροι τομείς 

41 

Κ.Α.Π.Η. Ναυπλίου 

Διάφοροι τομείς 

42 

Κ.Α.Π.Π. Ν. Βοιωτίας 

Διάφοροι τομείς 

43 

«Κέντρο Εκπαίδευσης και 
Αποκατάστασης Τυφλών 
(Κ.Ε.Α.Τ.) Θεσσαλονίκης», 

Ν.Π.Δ.Δ. 

Διάφοροι τομείς 

44 

Κέντρο Ημέρας Ίασις, ΑμΚΕ ΙΑΣΙΣ- 
Αθήνα 

Διάφοροι τομείς 

45 

ΚΕΠΕΠ Καρδίτσας-Παράρτημα 
Αποθεραπείας και Αποκατάστασης 
Παιδιών με Αναπηρίες Καρδίτσας 

Βοηθητικές εργασίες σε διάφορους τομείς 

46 

ΚΛΙΜΑΚΑ- Φορέας Ανάπτυξης 
Ανθρώπινου και Κοινωνικού 
Κεφαλαίου 

Διάφοροι τομείς 

47 

Μ.Κ.Ο. ΡΒΑΚδΙδ -Θεσσαλονίκη 

Διάφοροι τομείς 

48 

Μ.Κ.Ο. Πύλη της Ελευθερίας- 
ΡΓθθάοΓπ ΟσΙθ Ογθθοθ 

Διάφοροι τομείς 

49 

ΜΑΖΙ, Κοινωνικό Παντοπωλείο - 
Θεσσαλονίκη 

Διάφοροι τομείς 

50 

Μητρόπολη Νεαπόλεως- 
Σταυρουπόλεως 

Διάφοροι τομείς 

«Κέντρο Προστασίας Ανηλίκων 

ΠΟΜ Δενδροποτάμου» 

Ν. Θεσσαλονίκης 


51 

Μητρόπολη Σιντικής Ν. Σερρών 

Απασχόληση με παιδιά ΑΜΕΑ 

52 

Μονάδα Ψυχοκοινωνικής 
αποκατάστασης «Ψυχαργώ 
Ναυπλίου» 

Διάφοροι τομείς 

53 

Οικοτροφείο «Ψυχασπίς» 

Ορεστιάδα 

Διάφοροι τομείς 

54 

Οργανισμός Κοινωνικής 
Προστασίας-Αλληλεγγύης και 
Προσχολικής Αγωγής 
(Ο.Κ.Π.Α.Π.Α.) Ν.Π.Δ.Δ. του 

Δήμου Ιωαννιτών 

Τομέας καθαριότητας κ.λπ. 

55 

Ορφανική Στέγη «Η ΑΓΙΑ 

ΤΑΒΙΘΑ» Ν. Βοιωτίας 

Διάφοροι τομείς 

56 

Παράρτημα ΑΜΕΑ Τρικάλων- 
ΚΚΠΠ Θεσσαλίας 

Διάφοροι τομείς 

57 

Παράρτημα Αποθεραπείας και 
Αποκατάστασης Παιδιών με 
Αναπηρία Θεσσαλονίκης-ΚΚΠΠ 
Κεντρικής Μακεδονίας-Πυλαία 

Διάφοροι τομείς 

58 

Παράρτημα Χρονιών 

Παθήσεων Δράμας-ΚΚΠΠ 
Ανατολικής Μακεδονίας και 

Θράκης 

Διάφοροι τομείς 

59 

Περιφέρεια Πελοποννήσου 
Διεύθυνση Περιφερειακής 

Ενότητας Μεσσηνίας 

Διάφοροι τομείς 

60 

Τελωνείο Ν. Τρικάλων 

Βοηθητικές υπηρεσίες 

61 

Υπουργείο Εργασίας, Κοινωνικής 
Ασφάλισης και Κοινωνικής 
Αλληλεγγύης-Παράρτημα ΑΜΕΑ 
Λεχαινών Ν. Ηλείας-ΚΚΠΠ Δυτικής 
Ελλάδος 

Διάφοροι τομείς 

62 

Υπουργείο Παιδείας, Έρευνας και 
Θρησκευμάτων 

Δ/νση Β'/θμιας Εκπαίδευσης 
Ανατολικής Θεσσαλονίκης 

Διάφοροι τομείς 

63 

Φιλανθρωπικό Σωματείο- 
Γηροκομείο «ΕΣΤΙΑ ΜΗΤΕΡΑΣ» 

Ν. Βοιωτίας 

Διάφοροι τομείς 

64 

Ψυχιατρικός Τομέας του Γενικού 
Νοσοκομείου Κατερίνης 

Υπηρεσία εστίασης και κηπουρικής 

65 

ΘΑΒΙΤΑδ ΗΕΙΙΑδ - Αθήνα 

Διάφοροι τομείς 

Άρθρο 15 
Τελικές Διατάξεις 

α) Στις Υπηρεσίες όπου υπηρετούν μόνο Επιμελητές Κοινωνικής Αρωγής την 
εφαρμογή της παρούσας αναλαμβάνουν οι αρμόδιοι επιμελητές κατά το άρθρο 26 
παρ. 4 του π.δ. 101/2014. 

β) Η με αριθμό 108073/13 οικ./28-4-2014 Κ.Υ.Α. (ΦΕΚ ΒΊ371) καταργείται. 


ΠΑΡΑΡΤΗΜΑ 

Πρωτόκολλο Συνεργασίας για την παροχή κοινωφελούς εργασίας 

Σύμφωνα με την Κοινή Υπουργική Απόφαση με αριθμό . (ΦΕΚ Β' 

./.) με τίτλο «Πλαίσιο εφαρμογής του αναμορφωτικού μέτρου της 

παροχής κοινωφελούς εργασίας ανηλίκων και Πίνακας Φορέων που 
συμμετέχουν στην εφαρμογή του μέτρου» 

Στ ., σήμερα./..../20., ημέρα 

., δυνάμει της με αριθμό.απόφασης του 

Δικαστηρίου Ανηλίκων/διάταξης του Εισαγγελέα/ Ανακριτή ., 

μεταξύ τ., επιμελ. ανηλίκων, εκπροσώπου 

της Υπηρεσίας Επιμελητών Ανηλίκων και Κοινωνικής Αρωγής ., 

(που θα καλείται στο εξής ο “Επιμελητής”), του., 

εκπροσώπου του εγκεκριμένου φορέα., (που 

θα καλείται στο εξής ο “Φορέας”), του ανηλίκου. 

(που θα καλείται στο εξής ο “Ανήλικος”) και τ.,. 

ασκούντ.... την επιμέλεια αυτού, συμφωνούνται και γίνονται αποδεκτά τα ακόλουθα: 

1. Συμφωνείται η τοποθέτηση του Ανηλίκου στον ανωτέρω Φορέα, προκειμένου να 
υλοποιηθεί το αναμορφωτικό μέτρο της κοινωφελούς εργασίας (άρ. 122 παρ. 1 περ. 
ζ ΠΚ/ αρ.130 ΠΚ/ αρ. 45Α ΚΠΔ/ αρ. 282 παρ. 2 ΚΠΔ) που επιβλήθηκε στον Ανήλικο, 

δυνάμει της με αριθμό . απόφασης του.Δικαστηρίου 

Ανηλίκων ./ διάταξης του Εισαγγελέα/ Ανακριτή 


2. Η υλοποίηση του μέτρου θα αρχίσει την. και πρόκειται να 

ολοκληρωθεί την . Η συνολική διάρκεια της εργασίας που ο 

Ανήλικος θα παρέχει στον Φορέα ορίζεται συνολικά στις. 

ώρες, και ειδικότερα σε . ώρες ημερησίως (ή κάθε 

Σαββατο). Η εργασία θα παρέχεται ειδικότερα από ώρα.έως. 

3. Ως αντικείμενο της παρεχόμενης κοινωφελούς εργασίας ορίζεται. 

., σύμφωνα και με την εργατική νομοθεσία. 

4. Ο Επιμελητής αναλαμβάνει την παρακολούθηση εφαρμογής του μέτρου. Ανά 

. ΠΜέρες ο Επιμελητής επικοινωνεί με τον Φορέα και 

παρακολουθεί την υλοποίηση του μέτρου, συνδράμοντας στην ουσιαστική εφαρμογή 

του υπό τους όρους που αναφέρονται στην ως ανωτέρω . 

και στο παρόν πρωτόκολλο συνεργασίας. Τακτικά, ανά. ημέρες, αλλά και 

εκτάκτως, ο Επιμελητής επισκέπτεται τους χώρους και τις εγκαταστάσεις του Φορέα 
κατά τη διάρκεια υλοποίησης του μέτρου, ελέγχοντας την τήρηση των 
συμφωνηθέντων όρων και διαμεσολαβώντας για την επίλυση τυχόν προβλημάτων. 
Κατά τη διάρκεια των επισκέψεων, ο Επιμελητής οφείλει να μη δυσχεραίνει με κανένα 
τρόπο την ομαλή λειτουργία του Φορέα, συμμορφούμενος στους ειδικότερους 
κανονισμούς και τα μέτρα ασφαλείας αυτού. Εφόσον του ζητηθεί ή όταν ο ίδιος το 
κρίνει αναγκαίο, ο Επιμελητής ενημερώνει τον Πρόεδρο του Δικαστηρίου Ανηλίκων / 
τον Εισαγγελέα /τον Ανακριτή σχετικά με την πορεία υλοποίησης του μέτρου, καθώς 
και σχετικά με τις δυσκολίες που προκύπτουν στη διάρκειά του. 

5. Ο Φορέας ορίζει ως υπεύθυνο πρόσωπο-επόπτη (καλούμενος εφεξής 

«Επόπτης») της κοινωφελούς εργασίας του Ανηλίκου τ. 

. Ο Επόπτης τηρεί αρχείο με τις παρουσίες του ανηλίκου, 

αντίγραφο του οποίου παραδίδει, με το πέρας της συνεργασίας, στον Επιμελητή. Ο 
Επόπτης παρακολουθεί την τήρηση των καθηκόντων του Ανηλίκου, παρέχοντας για 
το σκοπό αυτό την αναγκαία καθοδήγηση και υποστήριξη, και ενημερώνει τον 
Επιμελητή για την πρόοδο υλοποίησης του αναμορφωτικού μέτρου και την εν γένει 
συμπεριφορά του ανηλίκου. Ο Επόπτης συνεργάζεται στενά με τον Επιμελητή, 
πραγματοποιώντας μαζί του συναντήσεις με σκοπό τη βέλτιστη λειτουργία του 
μέτρου. Από κοινού αναλαμβάνουν την ενημέρωση και την ευαισθητοποίηση όσων 
εκ των εργαζόμενων του Φορέα έρχονται σε επαφή με τον Ανήλικο, προκειμένου να 
συνδράμουν στην κατά το δυνατό εύρυθμη υλοποίηση του μέτρου και στην ομαλή 
προσαρμογή του Ανηλίκου στο συγκεκριμένο εργασιακό περιβάλλον. 

6. Ο Ανήλικος παρέχει την εργασία του στο Φορέα χωρίς αμοιβή , σύμφωνα με τους 
ειδικότερους όρους του παρόντος πρωτοκόλλου. Κατά τη διάρκεια της υλοποίησης 
του αναμορφωτικού μέτρου, οφείλει να τηρεί το ωράριό του, καθώς και τους 
κανονισμούς και τα μέτρα υγιεινής και ασφάλειας του Φορέα, να συνεργάζεται με 
τους λοιπούς εργαζόμενους και να ακολουθεί τις εντολές και της οδηγίες του Επόπτη. 
Σε περίπτωση ασθένειας ή άλλου σοβαρού κωλύματος, ο Ανήλικος ενημερώνει τον 
Επόπτη, προκειμένου να καλύψει μελλοντικά τις ώρες της απουσίας του. Ο Ανήλικος 
οφείλει να συνεργάζεται με τον Επιμελητή, κατά τη διάρκεια των επισκέψεών του στο 
Φορέα και να τον ενημερώνει για τυχόν προβλήματα που αντιμετωπίζει κατά την 
παροχή της εργασίας του. Ο Ανήλικος δεν είναι υποχρεωμένος να παρέχει εργασία 
πέραν των χρονικών ορίων που περιγράφονται στην παράγραφο 2 ή να αναλαμβάνει 
καθήκοντα διαφορετικά από τα περιγραφόμενα στην παράγραφο 3. Ο Ανήλικος έχει 
δικαίωμα σε διαλείμματα για ολιγόλεπτη ανάπαυση, λήψη τροφής ή ικανοποίηση 
άλλων αναγκών του, και εν γένει σε αντιμετώπιση που σέβεται την ηλικία του αλλά 
και την εργασιακή του ιδιότητα. 

7. Σε εξαιρετικές περιπτώσεις και για ειδικά προσδιορισμένους λόγους, ο Φορέας ή ο 
Ανήλικος δικαιούνται να ζητήσουν από τον Επιμελητή την τροποποίηση των όρων 
του παρόντος, που μπορεί να γίνει μόνο εγγράφως, και μόνο κατόπιν ενημέρωσης 
του Προέδρου του Δικαστηρίου Ανηλίκων / του Εισαγγελέα/ του Ανακριτή. 

8. Σε περίπτωση μη τήρησης ή ελλιπούς ή πλημμελούς τήρησης των όρων του 
παρόντος πρωτοκόλλου συνεργασίας εφαρμόζεται η διάταξη του άρθρου 124 ΠΚ για 
την μεταβολή ή άρση του επιβληθέντος αναμορφωτικού μέτρου και τα συμφώνως με 
αυτήν προβλεπόμενα 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3647/16.10.2017 


9. Ο Πρόεδρος του Δικαστηρίου Ανηλίκων/ ο Εισαγγελέας/ ο Ανακριτής εποπτεύουν 
τη γενικότερη εφαρμογή του μέτρου και δικαιούνται να ενημερώνονται από τον 
Επιμελητή και από τον Φορέα σχετικά με την πορεία του. 

10. Το μέτρο της παροχής κοινωφελούς εργασίας έχει κατεξοχήν παιδαγωγικό 
χαρακτήρα και προϋποθέτει σεβασμό στην προσωπικότητα του Ανηλίκου καθ’ όλη τη 
διάρκεια της υλοποίησής του. 

11. Το παρόν πρωτόκολλο συνεργασίας υπογράφηκε σε τρία (3) αντίγραφα, έλαβε δε 
το κάθε συμβαλλόμενο μέρος από ένα. 


ΕΚ ΜΕΡΟΥΣ ΤΗΣ ΥΕΑ & ΚΑ ΕΚ ΜΕΡΟΥΣ 

ΤΟΥ ΦΟΡΕΑ ΠΑΡΟΧΗΣ 


Ο ΑΝΗΛΙΚΟΣ/ ΝΕΟΣ 


Ο ΕΠΙΜΕΛΗΤΗΣ 


ΟΙ ΑΣΚΟΥΝΤΕΣΤΗΝ 
Ε ΠIΜ ΕΛΕIΑ ΤΟΥ ΑΝ ΗΛΙΚΟΥ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2017 
Οι Υπουργοί 


Παιδείας, Έρευνας και 

Εσωτερικών Θρησκευμάτων 

ΠΑΝΑΓΙΩΤΗΣ ΣΚΟΥΡΛΕΤΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Εργασίας, Κοινωνικής 

Ασφάλισης και Κοινωνικής Δικαιοσύνης, Διαφάνειας και 
Αλληλεγγύης Ανθρωπίνων Δικαιωμάτων 

ΕΥΤΥΧΙΑ ΑΧΤΣΙΟΓΛΟΥ ΣΤΑΥΡΟΣ ΚΟΝΤΟΝΗΣ 

Αναπληρωτής Υπουργός 
Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΑΝΔΡΕΑΣ ΞΑΝΘΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3647/16.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























